آئی سی سی چیمپئنز ٹرافی 2025ء فائنل

آئی سی سی چیمپئنز ٹرافی 2025ء کا فائنل ایک روزہ بین الاقوامی (او ڈی آئی) کرکٹ میچ ہوگا جو 9 مارچ 2025 کو دبئی انٹرنیشنل کرکٹ اسٹیڈیم میں کھیلا جائے گا ۔ اس میچ سے 2025 آئی سی سی چیمپئنز ٹرافی کی فاتح ٹیم کا تعین ہو سکے گا۔ فائنل میچ بھارت اور نیوزی لینڈ کے درمیان کھیلا جائے گا۔ 2000 آئی سی سی ناک آؤٹ ٹرافی فائنل کے فائنل کے بعد یہ دوسرا موقع ہوگا جب بھارت اور نیوزی لینڈ ایک دوسرے کے خلاف چیمپئنز ٹرافی کا فائنل کھیلیں گے۔

## پس منظر

آئی سی سی چیمپئنز ٹرافی 2025ء آئی سی سی چیمپیئنز ٹرافی کا نواں ایڈیشن ہے، جو بین الاقوامی کرکٹ کونسل (آئی سی سی) کے زیر اہتمام ہر چوتھے سال منعقد کیا جاتا ہے۔ نومبر 2021 میں آئی سی سی نے اعلان کیا کہ 2025 چیمپئنز ٹرافی پاکستان میں کھیلی جائے گی۔ 

19 دسمبر 2024 کو، بورڈ آف کنٹرول فار کرکٹ ان انڈیا (بی سی سی آئی) اور پاکستان کرکٹ بورڈ (پی سی بی) کے مابین ایک معاہدے کے بعد، آئی سی سی نے اعلان کیا کہ آئی سی سی ایونٹس سائیکل میں بھارت یا پاکستان کے زیر اہتمام آئی سی سی کے مقابلوں میں بھارت اور پاکستان کے میچ غیر جانبدار مقام پر کھیلے جائیں گے۔  24 دسمبر 2024 کو، آئی سی سی نے ٹورنامنٹ کے شیڈول کا اعلان کیا، دبئی انٹرنیشنل کرکٹ اسٹیڈیم ٹورنامنٹ کے لیے غیر جانبدار مقام تصور ہو گا۔  آئی سی سی نے مزید کہا کہ اگر بھارت فائنل کے لیے کوالیفائی کرتا ہے تو یہ دبئی انٹرنیشنل کرکٹ اسٹیڈیم میں کھیلا جائے گا، بصورت دیگر فائنل میچ لاہور کے قذافی اسٹیڈیم میں کھیلے جائیں گے۔ 
2000، 2002، 2013 اور 2017 کے بعد یہ بھارت کا پانچواں چیمپئنز ٹرافی فائنل ہوگا۔ جبکہ 2000 اور 2009 کے بعد یہ نیوزی لینڈ کا تیسرا فائنل ہوگا۔ اس میچ سے قبل بھارت اور نیوزی لینڈ آئی سی سی چیمپئنز ٹرافی میں صرف دو بار ایک دوسرے سے کھیلے تھے، دونوں ٹیموں نے ایک ایک میچ جیتا تھا۔

## فائنل تک کا راستہ

### جائزہ
* ماخذ: ای ایس پی این کرک انفو 

### بھارت
بھارت نے اپنی چیمپئنز ٹرافی مہم کا آغاز بنگلہ دیش کے خلاف فتح کے ساتھ کیا اور اپنے روایتی حریف پاکستان کو شکست دی۔  بعد میں، انھوں نے نیوزی لینڈ کو 44 رنز سے شکست دی اور گروپ اے کے فاتح کے طور پر گروپ مرحلہ ختم کیا۔  اس کے بعد انھوں نے سیمی فائنل میں آسٹریلیا کو شکست دے کر 2000، 2002، 2013 اور 2017 کے بعد ریکارڈ پانچویں بار چیمپئنز ٹرافی کے فائنل میں جگہ بنائی۔ 

### نیوزی لینڈ
نیوزی لینڈ نے چیمپئنز ٹرافی میں اپنی مہم کا آغاز میزبان پاکستان کو شکست دے کر کیا۔ اوراس کے بعد بنگلہ دیش کو بھی شکست دی۔ تاہم، وہ اپنا آخری گروپ مرحلے کا میچ بھارت سے ہار گئے اور گروپ اے میں دوسرے نمبر پر رہے۔ بعد ازاں، انھوں نے سیمی فائنل میں جنوبی افریقہ کو شکست دے کر 2000 اور 2009 کے بعد تیسری بار چیمپئنز ٹرافی کے فائنل میں جگہ بنائی۔

## میچ
### میچ آفیشلز
6 مارچ 2025 کو، بین الاقوامی کرکٹ کونسل (آئی سی سی ) نے انگلینڈ کے رچرڈ الینگورتھ اور آسٹریلیا کے پال ریفل کو امپائر جبکہ ویسٹ انڈیز کے جوئل ولسن کو تھرڈ امپائر، سری لنکا کے کمار دھرماسینا ریزرو امپائر اور رنجن مادھوگالے بطور میچ ریفری تعینات کیا گیا۔

* **آن فیلڈ امپائرز**: رچرڈ الینگورتھ (انگلینڈ) اور پال ریفل (آسٹریلیا)
* **ٹی وی امپائر**: جوئل ولسن (امپائر) (ویسٹ انڈیز)
* **ریزرو امپائر**: کمار دھرماسینا (سری لنکا)
* **میچ ریفری**: رنجن مادھوگالے (سری لنکا)

### ٹیمیں اور ٹاس
نیوزی لینڈ کے کپتان مچل سینٹنر نے ٹاس جیت کر بیٹنگ کا فیصلہ کیا۔ بھارت نے سیمی فائنل کھیلنے والی ٹیم میں کوئی تبدیلی نہیں کی جبکہ نیوزی لینڈ نے میٹ ہنری کی جگہ ناتھن اسمتھ کو میچ کھلایا۔

### نیوزی لینڈ کی اننگز
نیوزی لینڈ کے اوپنرز ول ینگ اور راچن رویندر نے 57 رنز کی شراکت کے ساتھ ایک اچھا آغاز کیا ۔ ورون چکرورتی نے 8ویں اوور کے آخر میں ینگ کو آؤٹ کر دیا۔ بعد میں، کلدیپ یادو نے اگلے اوورز میں رویندرا اور کین ولیمسن کو آؤٹ کر کے انھیں 3 وکٹوں پر 75 رنز پر محدود کر دیا۔ جلد ہی، ٹوم لیتھم کو بھی رویندرجدیجا نے تھوڑے اسکور پر ہی آؤٹ کر دیا۔ بعد میں، ڈیرل میچل نے اننگز کو 101 گیندوں پر 63 رنز کے ساتھ مستحکم کیا۔ اس کے بعد بھارتی کپتان روہت شرما نے کیچ لے کر اسے بھی آؤٹ کر دیا۔ اس کے بعد ان کی اننگز سست پڑ گئی لیکن مائیکل بریسویل کے 40 پر * 53اور گلین فلپس کے 34 رنز کی وجہ سے انھوں نے 7 وکٹوں پر 251 رنز بنائے اور یادیو اور چکرورتی نے 2-2 اور جدیجا اور محمد شامی نے 1-1 وکٹ حاصل کی۔

### بھارتی اننگز
بھارت نے 50 اوورز میں 252 رنز کے ہدف کا تعاقب 49 اوورز میں مکمل کر لیا اور یوں 4 وکٹوں سے فتح حاصل کر لی۔ اننگز کا آغاز اوپنرز، کپتان روہت شرما اور شبمن گل کے درمیان 105 رنز کی شراکت کے ساتھ ہوا، اس سے پہلے کہ گل 31 رنز بنا کر 19ویں اوور میں مچل سینٹنر کی گیند پر فلپس کے ہاتھوں کیچ آؤٹ ہوئے۔ وراٹ کوہلی، گل کے آؤٹ ہونے کے بعد بلے بازی کے لیے آئے اور دو گیندوں پر ایک رن بنا کر جلد ہی آؤٹ ہوئے۔ بولر مائیکل بریسویل تھے، یہ آؤٹ تھرڈ امپائر کو ریفر کیا گیا تھا۔شریاس آئیر اور اکشرپٹیل نے سینٹنر کی گیند پر آؤٹ ہونے سے پہلے ائیر نے 62 گیندوں میں 48 رنز بنائے، جب کہ بریسویل کی گیند پر آؤٹ ہونے سے پہلے پٹیل نے 40 گیندوں پر 29 رنز بنائے۔ کےایل راہول 33 گیندوں پر 34 رنز بنا کر ناٹ آؤٹ رہے اور ہاردیک پانڈیا کے ساتھ بھارت کو فتح کی راہ دکھائی۔ پانڈیا نے کائل جیمیسن کے کیچ اور بولڈ ہونے سے پہلے 18 گیندوں پر 18 رنز بنائے۔ رویندرجدیجا 6 گیندوں پر 9 رنز پر ناٹ آؤٹ رہے اور ایک اوور پہلے ہی میچ ختم ہو گیا۔

### میچ کی تفصیل


; 

|- align=left
| ایکسٹراز|| (لیگ بائی 3, وائیڈ 13) ||  || || || ||
|- align=right
|  ||  || **251** || || 15 || 4 || RR: 5.02

**وکٹیں گرنے کی ترتیب**: 1/57 (ینگ، 7.5 اوور)، 2/69 (رویندر، 10.1 اوور)، 3/75 (ولیمسن، 12.2 اوور)، 4/108 (لیتھم، 23.2 اوور)، 5/165 (فلپس، 37.5 اوور)، 6/211 (مچل، 45.4 اوور)، 7/239 (سینٹنر، 49 اوور)

; 

|- align=left
| ایکسٹراز|| (w 8) || 8  || || || ||
|- align=right
|  ||  || **254** || || 13 || 9 || رن ریٹ: 5.18

**وکٹیں گرنے کی ترتیب**: 1/105 (گل، 18.4 اوور)، 2/106 (کوہلی، 19.1 اوور)، 3/122 (روہت، 26.1 اوور)، 4/183 (آئیر، 38.4 اوور)، 5/203 (پٹیل، 41.3 اوور)، 6/241 (پانڈیا، 47.3 اوور)

## مابعد
### میچ کے بعد
یہ بھارت کا 12 سال بعد تیسرا آئی سی سی چیمپئنز ٹرافی ٹائٹل تھا، اس کا پچھلا 2013 اور 2002 میں جیتا تھا۔ روہت شرما کو پلیئر آف دی میچ کے ایوارڈ سے نوازا گیا اور وہ آئی سی سی چیمپئنز ٹرافی کے فائنل میں پلیئر آف دی میچ کا ایوارڈ جیتنے والے پہلے کپتان بن گئے۔ نیوزی لینڈ کے راچن رویندر کو پورے ٹورنامنٹ میں ان کی آل راؤنڈ کارکردگی کے لیے پلیئر آف دی ٹورنامنٹ کے ایوارڈ سے نوازا گیا۔

بھارت کو 2.365 ملین ڈالر اور نیوزی لینڈ کو 1.245 ملین ڈالر کی انعامی رقم آئی سی سی سے ملی۔

### رد عمل
بھارتی صدر دروپدی مرمو اور وزیر اعظم نریندر مودی نے ٹیم انڈیا کو ٹورنامنٹ جیتنے پر مبارکباد دی۔

## نشریات

فائنل میچ بھارت اسٹار اسپورٹس، فری ٹو ایئر براڈکاسٹر ڈی ڈی اسپورٹس اور مفت او ٹی ٹی پلیٹ فارم ڈزنی + ہاٹ سٹار پر براہ راست نشر کیا گیا۔نیوزی لینڈ میں میچ کو اسکائی اسپورٹ پر براہ راست نشر کیا گیا۔ آئی سی سی نے فائنل کے لیے کمنٹیٹرز کے درج ذیل پینل کو بھی نامزد کیا۔: ہرشا بھوگلے، ایان بشپ، سائمن ڈول، ایرون فنچ، سنیل گواسکر، دنیش کارتیک، رمیز راجہ، روی شاستری اور ایان اسمتھ۔

## حوالہ جات

## بیرونی روابط
* 
* 

زمرہ:آئی سی سی چیمپئنز ٹرافی 2025ء
زمرہ:آئی سی سی چیمپئین ٹرافی کے فائنل